Datum: 10. 6. 2016

Zadeva: **Prijava na šolsko prehrano za šolsko leto 2016/2017**

**Spoštovani starši!**

V skladu z 8. členom Zakona o šolski prehrani (Ur. l. RS št. 3/13, 46/14) smo učencem razdelili obrazce **Prijava učenca na šolsko prehrano** za šolsko leto 2016/2017**.**

Obveščamo Vas, da subvencija šolske prehrane pripada tistim učencem, ki se redno izobražujejo in **so prijavljeni na šolsko prehrano**. V skladu s 25. in 26. členom Zakona o uveljavljanju pravic iz javnih sredstev (Ur. l. RS, št. 62/10, s spremembami in dopolnitvami) so **DO SUBVENCIJE MALICE** **v višini cene malice** upravičeni:

* **učenci iz družin, katerih povprečni mesečni dohodek na osebo, ugotovljen v odločbi o otroškem dodatku,** **ne presega 53 % neto povprečne plače v Republiki Sloveniji.**

**so DO SUBVENCIJE KOSILA upravičeni** **učenci iz družin glede na povprečni mesečni dohodek na osebo, ugotovljen v odločbi o otroškem dodatku:**

|  |  |
| --- | --- |
| Povprečni mesečni dohodek na osebo v % od neto povprečne plače v RS: | Učencem pripada subvencija kosila v višini: |
| **do 18 %** | **100 % (v višini cene kosila)** |
| **nad 18 % do 30%** | **70 %** **cene kosila** |
| **nad 30 % do 36%** | **40 % cene kosila** |

**V skladu** z Zakonom o uveljavljanju pravic iz javnih sredstev **upravičenost do subvencije za malico** in **upravičenost do višine subvencije za kosilo** za učence **ugotavljajo šole** na podlagi podatkov o povprečnem mesečnem dohodku na družinskega člana **iz veljavne odločbe o otroškem dodatku** (vlogo na CSD oddajo samo tisti, ki nimajo veljavne odločbe o otroškem dodatku).

Več informacij na spletnih naslovih:

[**http://www.mizs.gov.si/si/delovna\_podrocja/direktorat\_za\_predsolsko\_vzgojo\_in\_osnovno\_solstvo/prehrana/**](http://www.mizs.gov.si/si/delovna_podrocja/direktorat_za_predsolsko_vzgojo_in_osnovno_solstvo/prehrana/)

[**http://www.mddsz.gov.si/si/uveljavljanje\_pravic/**](http://www.mddsz.gov.si/si/uveljavljanje_pravic/)

Spremembe v prijavah na šolsko prehrano med šolskim letom (prijave/odjave kosil), morajo starši šoli sporočiti na izpolnjenem obrazcu **Prijava na šolsko prehrano**, ki je dostopen na šolski spletni strani.

Prosimo vas, da **učenci** izpolnjene in podpisane **Prijave na šolsko prehrano vrnejo svojim razrednikom do petka, 17. junija 2016.**

Lep pozdrav

Pripravila: Ravnateljica:

Anica Tramte Irena Čengija Peterlin, l. r.